ফের সরকারি হাসপাতালে চিকিৎসায় অবহেলার অভিযোগ। দিন কয়েক আগে সন্তানের জন্ম দিয়েছেন। তার পর হাসপাতালে চিকিৎসাধীন থাকাকালীনই পড়ে গিয়ে মৃত্যু হল এক অভিনেত্রীর।

এই বিষয়ে অন্যান্য খবর

নবদম্পতির সাজে শ্মশানযাত্রা স্বামী-স্ত্রীর, যাত্রাপথে সঙ্গী উলুধ্বনি, রইল ভিডিও


শর্মিষ্ঠা বসু ভট্টাচার্য। বছর চৌত্রিশের এই মহিলার বাড়ি হরিদেবপুর। ২২ অক্টোবর তিনি ভর্তি হন চিত্তরঞ্জন সেবা সদনে। পরদিন একটি মেয়ের জন্ম দেন শর্মিষ্ঠা।
অভিযোগ, বৃহস্পতিবার সকালে মলত্যাগ করতে যাওয়ার জন্য তিনি নার্স বা আয়াকে ডাকতে থাকেন, কিন্তু কেউ আসে না। তার পর কোনও রকমে তিনি নিজেই নাকি ধীরে ধীরে বাথরুমে যান। মলত্যাগ করে কোনও ক্রমে ফেরার চেষ্টা করেন, কিন্তু শেষমেশ বেডের পাশে এসে পড়ে যান।
পাশের রোগীরা চিৎকার করতে থাকেন, কিন্তু তখনও কেউ আসেনি। তার পর পাশের এক রোগী ফোন করে শর্মিষ্ঠার বাড়িতে খবর দেন। বাড়ির লোক এসে দেখেন শর্মিষ্ঠা মারা গিয়েছেন।
দেখুন ভিডিও—
 

শর্মিষ্ঠা ছোটখাটো বিভিন্ন সিনেমায় পার্শ্বচরিত্রে কাজ করতেন বলে জানা গিয়েছে। অন্তঃসত্ত্বা হওয়ার পর অভিনয়ের দুনিয়া থেকে কিছুটা সরে ছিলেন তিনি। এই মর্মান্তিক মৃত্যুর পিছনে হাসপাতালের গাফিলতি রয়েছে বলে দাবি তাঁর বাড়ির লোকজনের। তাঁরা অভিযোগও জানিয়েছেন হাসপাতাল কর্তৃপক্ষের কাছে। কমিটি গঠন করে বিষয়টি খতিয়ে দেখা হচ্ছে বলে জানিয়েছেন হাসপাতাল সুপার।